open-index/open-wikipedia-markdown huggingface dataset:
Byantikvarens gule liste

**Byantikvarens gule liste** er ifølge Byantikvaren i Oslo, «en oversikt over registrerte verneverdige kulturminner og kulturmiljøer i Oslo». Dette er bygninger og miljøer en ønsker å bevare. Gul liste forvaltes av Byantikvaren i Riksantikvarens kulturminnedatabase Askeladden. Publikum kan søke i Gul liste i Kulturminnesøk. 

Fra byantikvarstillingen i Oslo ble opprettet i 1956 var en frednings- og bevaringsplan en viktig sak. Den første gule liste ble vedtatt i bystyret i 1962, med 106 husnummer. I juni 2002 var 7500 eiendommer oppført på Byantikvarens gule liste. Hvis en eiendom står på Gul liste er den enten formelt fredet etter kulturminneloven, formelt vernet etter plan- og bygningsloven eller vurdert som bevaringsverdig av Byantikvaren.

Den gule listen er ikke rettslig bindende i seg selv. Plan- og bygningsetaten oversender byggesaker for bygninger på listen til Byantikvaren som avgir en rådgivende uttalelse. Plan- og bygningsetaten sluttbehandler saken.

## Se også
* Verneverdier
* Lov om kulturminner
* Plan- og bygningsloven
* Bygningsmiljø

## Eksterne lenker
* Byantikvarens gule liste (besøkt 18. oktober 2017)
* Gul liste som søk- og zoombart kart på Riksantikvarens nettsted kulturminnesok.no, som bygger på basen Askeladden (besøkt 18. oktober 2017)
* Byarkivets nettsted (besøkt 18. oktober 2017)
Bombardier CRJ900

**Bombardier CRJ900** er et tomotors jetfly som produseres av Bombardier Aerospace i Canada. Flytypen er basert på CRJ100/200-serien, og er som forgjengeren konstruert for regional passasjertrafikk. Hele Bombardiers CRJ regional jet program serie ble kjøpt opp og overtatt av Mitsubishi Heavy Industries i 2019.

## Design

Etter den store suksessen de hadde med CRJ100/CRJ200-serien bestemte Bombardier seg for å starte produksjon av større varianter av samme design for å konkurrere med flytyper som Boeing 717, Boeing 737-600 og Embraer E-Jet-serien. CRJ900 ble utviklet sammen med CRJ700. Finnes i utgavene CRJ550, -700, -900 og -1000.

CRJ900 er beregnet på 86&ndash;90 passasjerer i en en-klasse konfigurasjon. Flyet er utstyrt med GE CF-348C5 jetmotorer som hver yter 59,4 kN, og er også utstyrt med slats. Flyet er løst basert på CRJ200-serien, men med betydelige forbedringer. Flytypen har fått et betydelig forbedre klimakontroll. Motorene er digitalt styrt istedenfor en kombinasjon av mekanisk og justeringer av drivstofftilgangen. Kabingulvet har blitt senket 5 cm, noe som gir bedre utsikt for passasjeren i kabinen, ettersom vinduene nå er nærmere øyenhøyde. Vingespennet er lenger og halen har blitt redesignet og har en større flate og er allotriomorf. Marsjhøyden er typisk 8&ndash;10&nbsp;000 fot høyere enn for forgjengeren, med en littegranne større drivstofforbruk, og en marsjfart på 450&ndash;500 knop &ndash; en betydelig forbedring over forgjengeren.

I Nord-Amerika flys CRJ900 av Mesa Airlines, SkyWest, Northwest Airlink (Mesaba Airlines) og Delta Connection (Comair). Det første CRJ900-flyet (N901FJ) var faktisk et modifisert CRJ700, som hadde blitt forlenget to steder &ndash; framme og bak på skroget. Flyet er permanent parkert i Tucson i Arizona, og har kun blitt flydd for testformål.

CRJ900 konkurrerer delvis med Embraer 175, og i henhold til Bombardier er CRJ900 mer økonomisk å fly per setekilometer, mens Embraer på sin side har større lastekapasitet, rekkevidde og en større kabin.

I juni 2007 var det totalt 62 CRJ900-fly i tjeneste med forskjellige flyselskap, i tillegg til 49 bestilte. De største brukerne inkluderer Mesa Airlines (38 fly), SkyWest Airlines (17) og Mesaba Airlines (13).

Comair, som flyr under navnet Delta Connection, har bestilt 14 CRJ900-fly, og minst 6 av disse var i drift i november 2007. Disse er av spesiell interesse da de er i en to-klasse-konfigurasjon, med 12 førstklasse-seter og 64 øknonomiklasse-seter. Dette skyldes en begrensning i Delta's kontrakt med pilotene, som begrenser regionale flygninger til 76-seters fly.

I mars 2008 bestilte Estonian Air 3 nye CRJ900 NG 90-seters fly. Samme måned bestilte også SAS 13 av disse.

## Varianter

CRJ900 produseres i 3 varianter: Standardutgaven CRJ900 i tillegg til CRJ900 ER (Extended Range) og CRJ900 LR (Long Range).

## Kilder
*https://www.mhi.com/news/190625.html
Tsotsi

***Tsotsi*** er et sørafrikansk kriminaldrama fra 2005 regissert av Gavin Hood. Handlingen er lagt til townshipene i Soweto, like utenfor Johannesburg i Sør-Afrika. Filmen er basert på en bok ved samme navn av Athol Fugard. 

Filmmusikken fremføres av den sørafrikanske artisten Zola.

Filmen vant en Oscar i kategorien «Beste fremmedspråklige film».

## Sammendrag
Etter at moren hans døde av en dødelig sykdom, rømmer David (spilt av Benny Moshe) fra sin voldelige far og slår seg sammen med andre hjemløse barn. Mange år senere er David, som nå går under kallenavnet Tsotsi, leder for en liten gjeng som inkluderer vennene Butcher, Aap og Boston. Etter å ha blitt involvert i et mord begått av Butcher under et ran, havner Tsotsi og Boston i en slåsskamp som etterlater Boston hardt skadd. Tsotsi angriper deretter Pumla, en ung kvinne, når han stjeler bilen hennes. Men etterpå oppdager han en tre måneder gammel baby i baksetet på bilen. Tsotsi tar med noen verdisaker fra den stjålne bilen, før han tar med seg babyen til skjulestedet sitt. Pumla overlever angrepet, og på bakgrunn av hennes beskrivelse får politiet laget en skisse av Tsotsi. Tegningen havner deretter i avisene.

Men Tsotsi innser at han ikke klarer å ta vare på babyen på egen hånd, og gir babyen til en kvinne han møter som heter Miriam. I mellomtiden forsøker den rike gjeng-lederen Fela å rekruttere Aap, Boston og Butcher til å arbeide for ham. Tsotsi bestemmer seg for å ta seg av den skadde Boston, og slår seg sammen med den gamle gjengen sin igjen. Tsotsi ønsker å skaffe nok penger til at Boston kan få seg en utdannelse, noe som betyr at de vil måtte begå et nytt ran. Tsotsi og Aap reiser hjem til Pumla. Når hennes ektemann John kommer hjem blir han bundet fast. Han aktiverer en alarm. I panikk forsøker Butcher å drepe han, men Tsotsi skyter Butcher. Han og Aap flykter i Johns bil rett før sikkerhetsselskapet dukker opp. Traumatisert av Tsotsis drap på Butcher, og av frykt for at Tsotsi en dag kommer til å skade ham, bestemmer Aap seg å forlate gjengen. Når Tsotsi går tilbake til Miriam, avslører hun at hun vet hvor han fikk tak i babyen, og ber ham om å returnere barnet til barnets foreldre. Ved huset til John legger han igjen barnet utenfor porten, men politiet blir tilkalt og ankommer stedet.

## Medvirkende

* Presley Chweneyagae – Tsotsi som ung mann
* Mothusi Magano – Boston / Teacher boy
* Israel Makoe – Tsotsis far
* Percy Matsemela – sersjant Zuma
* Jerry Mofokeng – Morris
* Benny Moshe – Tsotsi som barn
* Nambitha Mpumlwana – Pumla Dube
* Zenzo Ngqobe – Butcher
* Kenneth Nkosi – Aap
* Thembi Nyandeni – Soekie
* Terry Pheto – Miriam
* Ian Roberts – Captain Smit
* Rapulana Seiphemo – John Dube
* Owen Sejake – Gumboot Dlamini
* Zola – Fela

## Referanser


## Eksterne lenker
* 
* Off. nettsted
Oliver

:*For filmmusikalen fra 1968, se [[Oliver! (film)]]

*'Oliver*' et mannsnavn av flere opprinnelse og betydninger, inkludert «oliventredyrker» og «alvehær». En navnebærer er den engelske militære lederen [[Oliver Cromwell]], som styrte England som Lord Protector i perioden 1653–1658. 

== Etymologi ==
Navnet *Oliver* stammer fra det gammelfranske *Olivier*, sannsynligvis påvirket av latin *oliva* («oliventre») og betyr opprinnelig «oliventredyrker». Alternativt kan røttene spores til gammelhøytyske *Alfihar*/*Alfihar*, sammensatt av *alf*, «alv», og *hari*, «hær», altså «alvehær». Det kan også være en norsk sammensetning av *Ole* og *Iver*.

Andre former av navnet er franske *Olivier*, polske *Oliwier*, ungarske og slovakiske *Olivér*, portugisiske og islandske *Óliver*, færøyske *Olivar* og *Olivur* og svenske *Oliwer*.

==Utbredelse==
Navnet *Olivier* ble spredt i Europa med middelaldereposet [[Rolandskvadet]], hvor Olivier var Roland sin vise rådgiver. Navnet kom til England via normannerne og fikk den engelske formen *Oliver*, men ble mindre vanlig etter den upopulære statslederen [[Oliver Cromwell]] (1599–1658), og ble gjenopplivet via Dickens' roman *Oliver Twist* på 1800‑tallet. 

*Oliver* var et vanlig navn i England på 1500-tallet og igjen fra slutten av 1900-tallet.


I USA var *Oliver* et populært guttenavn på slutten av 1800-tallet og igjen fra 2010-årene.


Navnet *Oliver* har vært vanlig i Norge siden 1990-årene og hadde en popularitetstopp med 1,5 % i 2020.


I Sverige har *Oliver* vært mest brukt fra 1990-årene.


*Oliver* er i dag et vanlig navn blant annet i India og Storbritannia.













































































|}

==Kjente personer med navnet==

Personene i listene nedenfor er ordnet kronologisk etter fødselsår.
===Oliver som fornavn===
* [[Oliver Cromwell]] (1599–1658), engelsk, militær- og politisk leder
* [[Oliver Hardy]] (1892–1957), amerikansk, komiker og skuespiller
* [[Oliver Reed]] (1938–1999), engelsk skuespiller
* [[Oliver Stone]] (født 1946), amerikansk, filmregissør og manusforfatter
* [[Oliver Kahn]] (født 1969), tysk, fotballmålvakt og manager
* [[Oliver Platt]] (født 1960), amerikansk, skuespiller
* [[Oliver Kamm]] (født 1963), britisk skribent
* [[Oliver Hudson]] (født 1976), amerikansk, skuespiller

===Oliver som etternavn===
* [[Turi Gramstad Oliver]] (f. 1938), norsk bildekunstner
* [[Jamie Oliver]] (f. 1975), britisk TV-kokk
* [[Guillaume-Antoine Olivier]] (1756–1814), [[entomolog]]

==Annen bruk av navnet==
* *Oliver Twist*, roman skrevet av Charles Dickens i 1838
* *Oliver* var blant de hundre mest brukte kattenavnene i Norge i 2014.

== Navnedag ==
*Oliver'' har navnedag i flere land, oftest 29. mai. Den norske navnedagen er .

## Referanser


## Eksterne lenker
*
Com.a

**Com.a** er artistnavnet til den japanske musikeren **Age Yoshida**. Hans musikk hører til sjangeren IDM eller breakbeat. Han er bror til Joseph Nothing.

Yoshida ble født i England i 1976 og vokste opp i Hongkong og USA.
Han startet sitt soloprosjekt Com.a i 1998. Etter mange samleplater og remixer, dukket mange av hans spor opp i DJ-sets og spillelister verden over.

Com.a startet sitt eget plateselskap *NOTEK REC*, og i januar 2001 kom hans debutalbum *DreamAndHope* ut.
I oktober 2002 skiftet *NOTEK REC* navn til **ROMZ**, som han nå driver sammen med DJ Shiro the Goodman.

## Diskografi
* 2000 Split Series #12 (12") 
* 2001 $ Vol. 1 (7") 
* 2001 Dream and Hope (CD) 
* 2002 Shot Of Love (CD) 
* 2002 The Connected Series #3 (12") 
* 2002 We Are The Pervert Volumes One And Two (2xLP)
* 2003 My Way ~Singles Remixes Collection 
* 2003 One More Story EP (12")
* 2004 No Heathen (12") 	
* 2007 Coming Of Age

## Referanser
Arne Fosnes

**Arne Fosnes** (født 3. januar 1864 i Stryn i Nordfjord, død 1. mars 1923 i Vardal) var ordfører i Vardal i Oppland fra 1910 til 1922. Fosnes representerte Arbeiderdemokratene.

Fosnes utvandra til Amerika, der han var i sju år. I 1894 kom han til Nordbygda i Vardal, der han kjøpte bruket *Lunde*. 

I 1902 ble Arne Fosnes valgt inn i herredsstyret, og han ble etter hvert en sentral kommunepolitiker. Foruten ordførervervet var Fosnes i flere år forlikskommissær og formann i nemnda for småbruk- og boliglån. Han sto også i spissen for flere reformer innafor skolevesenet, blant annet innføring av fritt skolemateriell og utvidelse av lesetida. I likhet med mange andre arbeiderdemokrater var Fosnes ivrig talsmann for småbrukernes interesser. I hans ordførertid kjøpte Vardal kommune flere jord- og skogbrukseiendommer, som til dels ble utparsellert til småbruk.

## Referanser


## Kilder
* Lauvdal, Torgeir: *Vardal bygdebok III*, Vardal 1930, s. 240-241.
* Opplandsarkivets avskrift av kommunevalgresultater
Fange 325

***Fange 325*** (originaltittel *Prisonnier 325, camp delta*) er en dokumentar skrevet av Nizar Sassi.
Boken beskriver hvordan Sassi, som er fransk statsborger, havner som fange i Interneringsleiren i Guantánamo Bay.

Han beskriver oppveksten sin i Frankrike, og hvordan han etter hvert utvikler en brennende interesse for våpen. Denne interessen fører han til en av al-Qaidas treningsleirer i Afghanistan. Da krigen i Afghanistan bryter ut, som en følge av terrorangrepet mot USA 11. september 2001, rammer dette Sassi. Han blir tatt til fange av pakistansk militær og derfra overlevert til amerikansk fangenskap.

Sassi beskriver forholdene for fangene både i Kandahar i Afghanistan og på Guantanamo på Cuba. Han beskriver hvordan de blir utsatt for både vold, krenkelse av Islam, ydmykelse, sanseberøvelse og andre former for tortur.

Sassi har blitt kritisert for å fremstå som naiv, og for å gi en lite sannsynlig forklaring på hvordan han havnet i en Al Qaidaleir, men boken er samtidig blitt rost for å gi et viktig innblikk i hva de som sitter i amerikansk fangenskap blir utsatt for.

## Se også
* Krigen mot terror

## Referanser


## Eksterne lenker
* Aftenposten- ''Livet som USAs fange''
* Forlaget om boken
Lutuvalen

**Lutuvalen** var en norsk musikkfestival som ble arrangert for første gang den 22.–24. juni 2007. Festivalen serverer norske og internasjonale artister i en unik setting, samt skape en meningsfull feiring av midtsommeren, med fokus på aktiviteter og musikk. Lutuvalen 2009 ble avlyst på grunn av økonomi.

## Plassering
Festivalen arrangeres på Oddheim som er et friluftsområde på Lutnes i Søre Trysil. Festivalcampen ligger ved festivalområdet, omringet av natur, elv og enger.

## Miljø
Lutuvalen er en multifestival med musikk og aktiviteter. Det er en arena for utfoldelse av ungdommelig livskraft. Det er også en møteplass for alle generasjoner og være en pådriver for kreativitet, miljø og positiv samfunnsbygging.
Lutuvalen har som mål å etablere seg som festivalen der ungdom engasjeres og oppmuntres til aktivt deltagelse i gjennomføringen. Lutuvalen vil også inspirere unge til videre satsning og utvikling.

Lutuvalen vil ha en god familieprofil med aktiviteter for de minste. Her skal vi ha en avslappet atmosfære gjennom en bredt programtilbud av aktiviteter, bodsalg og variert musikk. Festivalen skal ha en trygg ramme ved et profesjonelt vakthold både på dag- og kveldstid.

## Band og artister 2007

## Band og artister 2008 (20.–22. juni)

## Referanser


## Eksterne lenker
* Lutuvalen
Phalerinae

* *[[Antheua]]*
* *[[Ellida]]* 
* *[[Datana]]*
* *[[Nadata]]* 
* ?*[[Oliventannspinner|Peridea]]* (usikker plassering)
* *[[Phalera]]* 
* *[[Phalerodonta]]*

**Phalerinae** er en gruppe (underfamilie) av sommerfugler som tilhører familien tannspinnere (Notodontidae). Som i de fleste andre undergruppene av Notodontidae er det uklart hvilke slekter som bør inkluderes her. Mange arter har hårete larver som lever selskapelig. Denne gruppen er mest artsrik i Afrika og Sørøst-Asia.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Phalerinae – larvene hårete, lever mange sammen
************** Slekten *[[Phalera]]* Hübner, 1819 – minst 30, trolig flere, arter. I Europa:
*************** oksehodespinner, *[[Phalera bucephala]]* (Linnaeus, 1758) – på løvtrær, til Sogn og Fjordane
*************** *[[Phalera bucephalina]]* (Staudinger & Rebel, 1901) – Spania og Nord-Afrika
*************** *[[Phalera bucephaloides]]* (Ochsenheimer, 1810) – Sør-Europa
************** Slekten *[[Oliventannspinner|Peridea]]* Stephens, 1828 – ca. 24 arter, bør kanskje regnes til Notodontinae. I Europa:
*************** oliventannspinner, *Peridea anceps* (Goeze, 1781) – på eik, til Bergen
*************** *[[Peridea korbi]]* – Sørøst-Europa
************** Slekten *[[Antheua]]* Walker – ca. 64 arter, Afrika og Sørøst-Asia
************** Slekten *[[Datana]]* Walker, 1855 – Amerika
************** Slekten *[[Ellida]]* Grote, 1876 – Amerika
************** Slekten *[[Lophodonta]]* Packard, 1864
************** Slekten *[[Nadata]]* Walker, 1855

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phalera_bucephala.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/bucephala.html
* Fauna Europaea, utbredelsesdatabase over europeiske dyr. http://www.faunaeur.org/full_results.php?id=8692

## Eksterne lenker
*
Det nasjonale palassmuseum

**Det nasjonale palassmuseum** (kinesisk: 國立故宮博物院 pinyin *Gúolì Gùg&#333;ng Bówùyùan*) er et kunstgalleri og museum i Taipei på Taiwan. Det besitter en svært omfangsrik bestand av kunst og gjenstander fra det kinesiske fastland. Opprinnelig var dette den keiserlige kunstsamling som i store stykker var blitt til i Qianlong-keiserens tid. 

Museet ligger nord i Taipei, noe utenfor sentrumsbebyggelsen, og er et moderne anlegg der gamle kinesiske arkitektoniske idealer er ivaretatt og de klassiske *[[feng shui]]*prinsipper er respektert. 

Samlingene i Palassmuseet i Den forbudte by i Beijing har samme utgangspunkt. Når samlingen er delt, og den langt viktigste delen er i Taipei, skyldes det hendelser på 1930-tallet og i den siste fase av den kinesiske borgerkrig.

## Noen klenodier

Museet har  i sine samlinger en rekke ting av internasjonalt ry. Blant dem er: 
*«Jadekålen», et stykke jade skåret til som et napakålhode og med to insekter på det. Utnyttelsen av de naturlige fargevariasjoner i jaden er med på å gjøre dette til et meskerverk. 
*«Den kjøttformede steinen», et stykke agat der man ved utformingen har utnyttet stenens naturlige strata slik at det ligner på et stykke svinekjøtt tilberedt i soyasaus.
*Palassets versjon av «Qingmingrullen». Selv om dette kun er en kopi av en original som befinner seg i Palassmuset i Den forbudte by i Beijing, er den ikke desto mindre betraktet  som et kunstnerisk mesterverk.
*Maleriet «Ett tusen hester» av Giuseppe Castiglione.

## Eksterne lenker
* 
* http://german.rti.org.tw/Content/GetSingleNews.aspx?ContentID=51759&BlockID=31 Ausstellung des Nationalen Palastmuseums im Kunsthistorischen Museum Wien beginnt am 12.2., Radio Taiwan International, 30. januar 2008
Dan (navn)

**Dan** er et mannsnavn med flere opprinnelser og betydninger.

## Etymologi
*Dan* kan være:
* en nyere form av det norrøne navnet *Danr*, «danske»
* et hebraisk navn som betyr «han dømte»
* en kortform av mannsnavnet *[[Daniel]]*, som har opprinnelse i det hebraike navnet *Daniyel* som betyr «Gud er min dommer»
* et japansk navn som betyr «varm»
* et kinesisk navn som betyr «rød»

I tillegg finnes flere vietnamesiske navn som transkriberes til *Dan*:
* *Đán*, dannet av sino-vietnamesisk 旦 (đán), «morgen, sol, dag»
* *Đàn*, dannet av sino-vietnamesisk 彈 (đàn), «strengeinstrument», «spille»
* *Đản*, dannet av sino-vietnamesisk 亶 (đản), «sannferdig», eller 憻 (đản), «flat»
* *Đan*, dannet av sino-vietnamesisk 丹 (đan), «rød»
* *Dân*, dannet av sino-vietnamesisk 民 (dân), «folk, nasjon»
* *Dần*, dannet av sino-vietnamesisk 寅 (dần), «den tredje jordiske grenen», det vil si fra kl. 03 til 05 om morgenen

## Utbredelse
I 1. Mosebok i Bibelen er Dan nevnt som en av Jakobs tolv sønner. *Dan* er nevnt i 64 vers i Bibelen, og er dermed blant de hundre oftest nevnte navnene i Bibelen.

*Danr* er nevnt i Rigstula fra 1200-tallet som Danmarks første konge.

Navnet *Dan* var vanlig i Norge i 1970- og 1980-årene og hadde en popularitetstopp med 0.3 % i 1987.

I Sverige var *Dan* mest brukt fra 1930-årene til 1970-årene.

*Dan* er i dag et vanlig navn blant annet i Russland, Romania og Canada.

|}

## Navnedag
*Dan* har navnedag i flere land, oftest 11. desember. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Dan den storlåtne, dansk mytologisk figur og stamfar til det danske folk
* Dan Børge Akerø (f. 1951), norsk programleder på TV
* Dan Aykroyd (f. 1952), kanadisk-amerikansk skuespiller
* Dan Castellaneta (f. 1957), amerikansk skuespiller og stemmeskuespiller
* Dan Brown (f. 1964), amerikansk forfatter
* Dan Marino (f. 1961) amerikansk fotball spiller
* Dan Auerbach (f. 1979), amerikansk musiker
* Dan Amboyer (f. 1985), amerikansk skuespiller
* Dan Akin (f. 1998), britisk basketballspiller

## Referanser


## Eksterne lenker
*
BTR-94

**BTR-94** er et ukrainsk, amfibisk pansret personellkjøretøy med åttehjulsdrift.  Det er en modifisert BTR-80 fra sovjettiden.  Det er bestykket med doble 23 mm maskinkanoner.

Jordan bestilte 50 BTR-94 i 1997, med de første leveransene i 2000.  Noen av disse er donert til den irakske hæren. Ellers er BTR-94 i bruk i hjemlandet Ukraina.

## Teknisk
Vognføreren og vognkommandøren sitter framme i skroget. Infanteristene sitter av gjennom luker mellom andre og tredje hjulsett.

Tårnet er av modell BAU-23x2 og er større enn BTR-80 sitt, og har doble 23 mm maskinkanoner av modell 2A7M. 200 skudd lagres klare til bruk. Koaksialt er det montert en 7,62 mm mitraljøse. Hver maskinkanon kan føre rundt 850 skudd i minuttet, og er av samme type som på ZSU-23-4.  BAU-23x2 kan også monteres på andre pansrede kjøretøyer.

Motoren er en turbodiesel og er montert bak i skroget.

## Referanser


## Eksterne lenker
* 
* BTR-94 hos Ukrspetsexport (engelsk)
* BTR-94 hos GlobalSecurity.org (engelsk)
* Morozov om BAU-23 (engelsk)
* Development of Ukrainian armour
Mølle (brettspill)

**Mølle**, eller **Mil** er et brettspill.

Spillet er et taktisk spill for to personer, hvor hver av spillerne gjennom utplassering og flytting av spillerbrikker på spillebrettet, skal forsøke å få fjernet så mange av motspillerens brikker at denne ikke lenger er i stand til å forsvare seg. For å få fjernet en av motspillerens brikker må man få tre på rad  i rett linje langs en av strekene på spillebrettet. Når en spiller kun har to av de opprinnelige ni brikkene sine igjen har den andre vunnet, da den første ikke lenger er i stand til å få tre på rad. 

## Spilleregler
Spillet starter med at den som begynner, legger en av sine ni brikker på ett av de 24 punktene på brettet. 

Motspilleren plasserer deretter én av sine brikker på ett av de andre punktene på brettet. Slik legges brikkene ut en etter en, til alle brikker er utlagt. Om en av spillerne får tre på rad (mølle) mens de legger ut brikker, kan han fjerne en av motspillerens brikker. Motspiller fortsetter med sin neste brikke.

Når alle brikker er lagt ut, fortsetter spillet ved at man flytter en brikke fra ett punkt til et ledig punkt. Man kan ikke flytte forbi et punkt. Om man ikke kan flytte noen brikke går turen over til motspiller. 
Målet er å få tre på rad, og da kalles dette "Mølle". 

«Skyvemølle» består av fem brikker, der den femte flyttes mellom de fire andre brikkene slik at det blir «Mølle» i hvert drag. Dette er meget effektivt.

Når en spiller har tre brikker igjen, kan han flytte sine brikker fritt på brettet uten å følge linjene. 

Når en spiller har to brikker igjen, har denne tapt. 

Mølle har blitt spilt i Norge i hvert fall siden vikingtiden; det ble funnet brett ombord i Gokstadskipet.  Spillet var også kjent i Romerriket, samt i Kina for flere tusen år siden.

## Referanser
Mbeya

**Mbeya** er en by i sørvestlige Tanzania. I folketellinga i 2005 var befolkninga . Mbeya er hovedstad i regionen med samme navn, som har rundt to millioner innbyggere totalt.

Mbeya er den første store byen man møter om man reiser fra nabolandet Zambia, blant annet med TAZARA-togforbindelsen. Mbeya ligger &nbsp;moh., halvveis mellom Rukwasjøen og Malawisjøen.

## Eksterne lenker
* A tourist diary of a visit to Mbeya.
* Map of the forest reserves around Mbeya.
* Southern Highlands Conservation Programme is based in Mbeya.
Sukaq

**Sukaq** var det første politiske partiet på Grønland, stiftet i 1969 av Knud Hertling. Partiet er i dag oppløst.

Partiet hadde som mål å kjempe for økt grønlandsk selvstendighet, og eget hjemmestyre. Riktignok kjempet Hertling og partiet primært for selvstendighet innenfor Det danske Riksfellesskap, slik som Færøyene hadde. Men, da Hertling ble grønlandsminister var dette fortsatt det eneste partiet på Grønland, og siden han fant det vanskelig å samarbeide med kun ett parti valgte han å oppløse partiet. Da det sosialdemokratiske partiet Siumut ble etablert meldte mange fra Sukaq seg inn i dette partiet.

Ordet Sukaq er opprinnelig navnet på bærestolpen i de tradisjonelle grønlandske torvhusene.

## Kilder
* Intervju med Knud Hertling
Liste over ordførere i Froland

**Liste over ordførere i Froland**. Øyestad prestegjeld og Åmli prestegjeld ble opprettet som egne formannskapsdistrikter (kommuner) som følge av formannskapslovene av 1837. Froland ble utskilt fra Øyestad som eget prestegjeld i 1849 og egen kommune i 1850, mens Mykland ble utskilt fra Åmli som egen kommune i 1876. Mykland ble også overført fra Åmli til Herefoss prestegjeld. Froland og Mykland ble slått sammen til den nye Froland kommune i 1967.

## Ordførere i Froland 1850–1966

## Ordførere i Mykland 1876–1966

## Ordførere i Froland etter 1967

## Referanser
Erik Usterud

**Erik Usterud** (født 28. november 1921 i Kristiansand, død 26. februar 2008 i Froland) var ordfører i Froland etter at Mykland og Froland ble slått sammen til en kommune. Usterud bodde i Risdal, på gården Nause, som han overtok etter sine foreldre. Han hadde utdanning fra handelsgymnas i Kristiansand og fra skogskole i  Kongsberg.

## Milorg
Usterud ble med i Milorg i 1944 og ble raskt engasjert i å ta imot flyslipp av forsyninger fra England. Sitt første flyslipp tok han imot i april 1944 ved Homstølvatnet i Vatnedalen i Froland. Siden var han med på å bygge opp Milorgs organisasjon i Fyresdal og tok imot om lag 30 flyslipp på heia mellom Fyresdal og Tovdal. Med dette ble han kjent som mannen som tok mot flest flyslipp i Norge under andre verdenskrig. Som påskjønnelse for sin innsats fikk Erik Usterud være med på seiersparaden i London sommeren 1946 sammen med seks andre nordmenn.

## Etter krigen
På 1950-tallet var Erik Usterud områdesjef for HV for Herefoss og Mykland. Han drev også som entreprenør og engasjerte seg i politisk aktivitet.

## Referanser


## Litteratur
* Frigstad, Vigleik: «Minneord Erik Usterud (1921 – 2008)» i *Fædrelandsvennen* kultur 10. mars 2008, side 16.
Korea Aerospace Research Institute

**Korea Aerospace Research Institute** (**KARI**) eller **den sørkoreanske romorganisasjonen** er ansvarlig for forskning innenfor luft- og romfart i Sør-Korea. Hovedkontoret ligger i Daejeon i Daedeok Science Town. Blant de pågående prosjektene er bæreraketten KSLV. Tidligere prosjekter inkluderer satellitten Arirang-1 skutt opp i 1999. KARI ble etablert i 1981 og fokuserte i hovedsak på romforskning før Sør-Korea meldte seg inn i IAE i 1992.

## Bakgrunn
Den første erfaringen Sør-Korea finn med romforskning var via USA og bæreraketter som skulle kunne frakte våpen som en del av forsvaret mot Nord-Korea.

I 1990 begynte KARI å utvikle egne bæreraketter. De to første het KSR-I og KSR-II som var henholdsvis ett og to rakettrinn tidlig på 1990-tallet.

I desember 1997 begynte utviklingen av bæreraketter basert på flytende oksygen og kerosen. KSR-III ble testet første gang i 2002.

## Oppskytningskapasitet
Sør-Korea bestemte seg for å skynde på utviklingen gjennom et romsamarbeid med Russland i 2004.

KARI utvikler nå bæreraketten KSLV (Korea Space Launch Vehicle) der første trinn er basert på den russiske bæreraketten Angara. Første oppskytning var planlagt i 2007 men ble utsatt til 2009 på grunn av forsinkelser i ferdigstillelsen av Naro romfartssenter. Den ble mislykket. Det ble også det andre forsøket 10. juni 2010.

I en avtale signert 24. oktober 2005 ble det avtalt at en sørkoreansk astronaut skulle være med på en ferd med et Sojuz-fartøy. Som en del av Sør-Koreas astronautprogram skal Russland trene sørkoreanske astronauter.

## Luftfart
KARI utvikler også et ubemannet fly som skal kunne fly i ekstreme høyder, samt et neste generasjons fleksibelt helikopter. KARI designer også satellitter, for eksempel KOMPSAT1 og KOMPSAT2.

## Se også
* Sør-Koreas astronautprogram
* Naro romfartssenter

## Eksterne lenker
* KARI (engelsk))
* South Korean space projects fra Encyclopedia Astronautica
Wollert Keilhau

**Wollert Otto Halvard Keilhau** (1894–1958) var en norsk filolog og forfatter, kjent fra flere utgivelser og oversettelser.

Han tok artium i latin (1912), dernest filologi før han ble
bibliotekar i Stortinget (1916–), utnevnt til stortingsbibliotekar (1924).  Keilhau var styreleder i det første gymnasiastmållaget i Oslo (1911), aktiv i studentmållaget og bidro til Syn og Segn blant annet med omfattende register.
Han var far til forfatteren Carl Keilhau (1919–1957), sønn av Karl Keilhau og Modesta Konow, samt gift med Anna Østvold (1889–1987).

## Utgivelser
* Syn og Segn, register til årgang I-XXV (1894–1919)
* *[[Brødrene Grimm]]* (Aschehoug, 1923).  Oversettelse.  Ill. av Arnold Thornam
* Agatha Christie, *Stylesmysteriet* (1924).  Oversettelse
* Redaktør for utgivelsen *[[Kringla Heimsins (leksikon)]]* (1933–54).

## Utmerkelser
* Dannebrogordenen (1947)
* Nordstjerneordenen (ridder, 1948) 
* Finlands hvite roses orden (1952)

## Referanser
Ada Madssen

**Ada Margrethe Madssen** (født 9. februar 1917 i Kristiania, død 22. september 2009) var en norsk billedhugger og bildekunstner.

Hun var utdannet fra SHKS under Per Krohg i årene 1935 til 1937 og deretter fra Statens kunstakademi under Wilhelm Rasmussen og Axel Revold i årene 1938 til 1940.

Blant hennes arbeider er de mest kjente Dronning Maud i Dronningsparken (1959), statuen av Camilla Collett på Eidsvoll (1977) og monumentet over Harriet Backer og Agathe Backer-Grøndahl i Holmestrand (1982).

Ada Madsen ble i oktober 2007 ridder 1. klasse av St. Olavs Orden.

## Referanser


## Eksterne lenker
* Om Ada Madssen på Kunstnerforbundets nettsider
* Om Ada Madssen i Norsk kunstnerleksikon
Monzavous Edwards

**Rae Monzavous Edwards** (født 1981) er en amerikansk friidrettsutøver som konkurrerer hovedsakelig på 100 meter og 200 meter. I 2004 fikk han en offentlig advarsel etter å ha testet positivt på Tetrahydrocannabinol.

## Referanser

## Eksterne lenker
*
Caracal F

**Caracal F** er en pistol i kaliber 9 x 19 mm Luger fra selskapet Caracal International. Caracal har etter hvert laget en serie pistoler i forskjellige kalibre, 9 x 19 mm Luger, 9 x 21 mm IMI, .357 SIG og .40 Smith & Wesson. 

## Eksterne lenker
*  Caracal.eu Infos

* Caracal.ae
Paul Edwards (friidrettsutøver)

**Paul Edwards** (født 16. februar 1959) er en tidligere britisk friidrettsutøver som hovedsakelig konkurrerte i kulestøt. Han har en personlig rekord på 20.33 meter, samt 57.12 i diskoskast, og 7268 poeng i tikamp. I 1994 ble han utestengt i fire år etter en positiv dopingtest på anabole steroider. 

## Referanser


## Eksterne lenker
*
Sparekassen Bikuben

:*Denne siden omhandler banken Bikuben, for andre betydninger, se [[Bikuben]]*

**Sparekassen Bikuben**, eller bare **Bikuben** var en dansk bank, som i 1995 fusjonerte med Girobank og ble til BG Bank (i dag Danske Bank). 

Banken ble stiftet som en sparekasse og forsørgelsesforening i København 3. mars 1857 under navnet «Dansk Spare- og Præmieforening samt Børne- og Alderdomsforsørgelsesforening». Den overtok etterhvert, særlig fra 1967, stadig flere andre finansinstitusjoner, og fusjonen med Girobank var den 73. i rekken. 

Banken etablerte i 1966 filial i Nuuk på Grønland. Senere hadde banken fire filialer der, og disse ble i 1985 omdannet til Nuna Bank, som i 1997 fusjonerte med Grønlandsbanken. 

## Kilder
*Dansk kommunikationsforening
Fredslilje

**Fredslilje** (*Spathiphyllum wallisii*) er en meget populær potteplante. Den har hvite blomster som ser ut som hodet til kobraslangen. De grønne bladene er spisse i enden, og vokser direkte opp av jorden på egne stilker.

Fredsliljen er en tropisk eviggrønn plante. Den ble oppdaget på slutten av det 19. århundre i Sentral-Amerika. 

## Referanser


## Eksterne lenker
*
Hvasser skole

**Hvasser skole** var en liten grendeskole på øya Hvasser i Tjøme kommune i Vestfold. Skolen var den minste av kommunens to barneskoler. I skoleåret 2007–2008 hadde Hvasser skole 44 elever. Tjøme kommunestyre vedtok i forbindelse med behandling av kommunebudsjettet i desember 2008 at skolen skulle nedlegges. Lovligheten av å legge ned en skole på en slik måte ble bestridt og det ble derfor fremmet forslag om lovlighetskontroll. Det var stort engasjement rundt skolenedleggelsen og måten det ble gjort på, i lokalsammfunnet. Mange kjempet lenge for opprettholdelse av skolen.

## Historie
Etter at skoleloven ble innført i 1739, var det omgangsskole på øyene Tjøme og Hvasser. Faste skoleordninger med egne bygninger kom på 1860-tallet da den nye skoleloven krevde det. I 1861 ble den første skolen bygd på Hvasser. I 1886 kom en ny bygning der den siste skolebygningen lå. Skolen gikk da over fra å hete *Wasserland skole* til *Austheim*. Bygningene til den siste Hvasser skole ble reist i 1938, og gymsalen ble bygd i 1982.

Skolen hadde siden 1990-tallet også tatt imot elever fra resten av kommunen. Elevtallet ble likevel stadig lavere på grunn av færre fastboende småbarnsfamilier på sommerøya i Oslofjorden. Enkelte politikere i kommunen foreslo derfor flere ganger å legge ned Hvasser skole og å slå denne sammen med kommunens andre barneskole, Lindhøy skole, som ligger på hovedøya Tjøme sju km unna. Andre mente skolen var et betydningsfullt samlingspunkt i lokalsamfunnet og et viktig kommunalt servicetilbud for barnefamiliene på øya, og at den måtte beholdes for å opprettholde et levende nærmiljø.

Da skolen ble nedlagt, fortsatte elevene fra Hvasser sammen med elevene fra Lindhøy på Tjøme ungdomsskole som ligger i Tjøme sentrum.

Hvasser barnehage lå i tilknytning til Hvasser skole.

## Eksterne lenker
* Litt om Hvasser skoles eldste historie
* Tjømø : en bygdebok s.246-247
Mosalsk

**Mosalsk** (russisk: Моса́льск) er en by i Kaluga oblast i Russland. Den ligger rundt 80&nbsp;km vest for Kaluga (veiavstand: 103&nbsp;km). Innbyggertall: 4&nbsp;200 (2005 est.), 4&nbsp;380 (folketelling 2002), 4&nbsp;610 (folketelling 1989).

## Historie
Bosetningen ble første gang nevnt i historiske kilder i 1231 som *Masalsk* (russisk: Масальск). Den ble senter for et av de Øvre Fyrstedømmer på 1300-tallet. Etter at Ivan III av Storfyrstedømmet Moskva annekterte fyrstedømmet i 1493, emigrerte de lokale fyrstene enten til Storhertugdømmet Litauen (hvor de ble kjent som Massalskifyrstene), eller til Moskva (hvor de ble kjent som fyrstene Koltsov-Masalskij). Mosalsk fikk byrettigheter som en del av Kaluga gubernija i 1776. 

Byens viktigste landemerke er Nikolaikatedralen fra 1818.

## Referanser


## Eksterne lenker
* Mosalsk på MojGorod.ru (russisk)
* Russian Forum  (russisk)
* Bilder av Nikolaikatedralen
Grønlandsbanken

**Grønlandsbanken** er en grønlandsk bank, med hovedsete i Nuuk. 

Banken ble stiftet i 1967 av flere danske banker (2/3 av aksjekapitalen) og Danmarks Nationalbank (1/3). Dette regnes som Grønlands første bank, selv om den danske banken Bikuben ni måneder tidligere hadde åpnet en filial i Nuuk. Bankens åpningsdag var 1. juli 1967. 

I 1997 fusjonerte banken med Nuna Bank, som ble etablert i 1985, ved å overta Bikubens fire avdelinger på Grønland. Beslutningen ble gjort i de to respektive bankers generalforsamlinger i april 1997, med virkning fra 1. januar 1997. 

Pr. mars 2008 har banken ca. 60&nbsp;000 kunder. 

## Eksterne lenker
*
Lars Chemnitz

**Lars Hans Jens Josva Chemnitz** (1925–2006) var en grønlandsk politiker og fra 1989 til 1991 leder av Grønlands parlament.

## Yrkeskarriere
Lars Chemnitz ble utdannet lærer fra Iliniarfissuaq (Grønlands Seminarium) i Nuuk i 1946, og fra Haslev Seminarium i 1956.

Han arbeidet som lærer på Haslev Borgerskole 1952–53, Hornbæk Kurbad 1953-55, Helsinge Kommuneskole 1955-57, Sønderborg Idrettshøyskole 1957-58, lærer i Nuuk 1958-60, viseskoleinspektør i Qaqortoq 1960-63, skoledistriktsleder i Qaanaaq 1964-66, skoleinspektør i Ilulissat 1966-68 og forstander for den grønlandske efterskolen «Lægården» i Holstebro 1968-69.

Senere fungerte han som konsulent for grønlandske anliggender i Udenrigsministeriet 1985–86 og personalutviklingskonsulent i Grønlandsbanken 1986-89.

## Politisk karriere
Chemnitz var medlem av Grønlands Landsråd, valgt i «Bugtens valgkreds» ved Ilulissat 1967–75, og «Midtkredsen» ved Nuuk 1975-79. I perioden 1971-79 var han formann for Grønlands Landsråd og deltok blant annet i fiskeriforhandlingene med Færøyene og senere med EF; først om Grønlands medlemskap på bakgrunn av det danske «ja» ved folkeavstemningen i 1972, og senere om Grønlands utmeldelse av fellesskapet i 1985 etter en folkeavstemning, der det var et klart flertal for utmeldelse. 1988&ndash;1991 var han formann for Grønlands Landsting.

Lars Chemnitz var dessuten medlem av Hjemmestyrekommissionen, som utarbeidet grunnlaget for innføringen av hjemmestyre på Grønland. Da Dronning Margrethe II 1. mai 1979, på dagen for lovens ikrafttreden, overrakte loven om Grønlands hjemmestyre, var det nettopp Lars Chemnitz som på vegne av det grønlandske folk, mottok loven av dronningen.

Lars Chemnitz var tidligere valgt inn i det første Landstinget som skulle virkeliggjøre intensjonene i hjemmestyreloven. Han stilte for partiet Atassut, som første gang stilte opp til folketingsvalget i 1977. Atassut, som betyr «samhørighet», ble samlingssted for de mer moderate grønlandske politikerne, som motvekt til organiseringen av «den nye politikk» i bevegelsen Siumut. Lars Chemnitz ble partiets første formann, og var det frem til 1984, da han forlot Landstinget for å tiltre en stilling som konsulent for grønlandske anliggender i Udenrigsministeriet. Under sitt arbeide i Landstinget var Lars Chemnitz medlem av Landstingets økonomiske planleggingsutvalg, Fællesrådet vedrørende Mineralske Råstoffer i Grønland, Styrerådet for Den Kongelige Grønlandske Handel og «Sundhedsbestyrelsen».

Lars Chemnitz var sentral i prosessen rundt innføringen av hjemmestyre, og hans motto i tiden som formann var «mennesket i centrum».

## Tillitsverv
Lars Chemnitz har vært medlem av styret for Den Kongelige Grønlandsfond, medlem av Executive Council av Inuit Circumpolar Conference (ICC) 1980-86, og formann for Det grønlandske Selskab 1985-87.

## Referanser
Fylkesvei 5699

**Fylkesvei 5699** går mellom Stavøyvågen og Hellevik i Kinn kommune.

Frem til 2019 hadde veien betegnelsen fylkesvei 547 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Isak Glückstadt

**Isak Moses Hartvig Glückstadt** (1839–1910), var en dansk bankdirektør, politiker, geheimeråd og numismatiker.

Isak Glückstadt var første administrerende direktør for Den Danske Landmandsbank (i dag **Danske Bank**). Han tiltrådte i februar 1872, og var direktør til sin død i 1910.

Før tiden som administrerende direktør i Den Danske Landmandsbank var Glückstadt innehaver av Bankierfirmaet Glückstadt & Co i Christiania, og fra våren 1871 var han direktør i Den norske Creditbank i Christiania. Han var også var medstifter av Det Østasiatiske Kompagni i 1897. 

Han var dessuten formann i Det mosaiske trossamfunn i København og en aktiv støttespiller for den jødiske menigheten i byen.

Han var far til Valdemar Glückstadt og Emil Glückstadt.

## Referanser


## Kilder
* Jul. Schovelin, *Den Danske Landmandsbank, Hypotek- og Vekselbank 1871-1921,*, København 1921. side 202.
Stongasundet bru

**Stongasundet bru** er ei 173 meter lang betongbjelkebru på fylkesvei 5699 i Kinn kommune. Brua har 4 spenn og krysser Stongasundet mellom Stavøya og fastlandet. Byggingen begynte i 1987, og brua ble offisielt åpnet 3. november 1990.

## Se også
*Liste over broer i Norge
*Liste over broer i Norge etter lengde

## Kilder
*Kristin Ese: *På god veg – Veghistorie i Sogn og Fjordane*. Selja Forlag, Førde 2007. ISBN 978-82-91722-70-2
Chris Bonington

**Christian John Storey Bonington** (født den 6. august 1934 i Hampstead, London) er en britisk fjellklatrer. Han har gjort 19 ekspedisjoner til Himalaya, hvorav fire til Mount Everest samt en førstebestigning på sørveggen til Annapurna. 

I 1996 ble han utnevnt til Knight Bachelor, og dermed adlet, for sin innsats for fjellklatringssporten. Han hadde deretter rett til å sette tiltaleformen *[[sir]]* foran sitt navn. Bonington er også kommandør av Order of the British Empire. I 2010 ble han utnevnt til kommandør av Royal Victorian Order.

## Notable klatringer
* 1961 Central Pillar of Freney, Mont Blanc (førstebestigning) sammen med Ian Clough, Don Whillans og Jan Długosz
* 1962 Nordveggen av Eiger (britisk førstebestigning) sammen med Ian Clough
* 1963 Central Tower of Paine, Patagonia (førstebestigning) sammen med Don Whillans
* 1965 Coronation Street, Cheddar Gorge (førstebestigning)
* 1966 Old Man of Hoy (førstebestigning) med Tom Patey
* 1970 Annapurna South Face-ekspedisjonen (ekspedisjonsleder)
* 1972 Britisk Everest-ekspedisjon (ekspedisjonsleder)
* 1973 Brammah (6411m) (førstebestigning)
* 1974 Changabang, Garhwal Himalaya (6864 m) (førstebestigning) sammen med Don Whillans, Doug Scott og Dougal Haston
* 1975 Britisk South West Face of Everest-ekspedisjon (ekspedisjonsleder) 
* 1977 The Ogre (7285 m) (ekspedisjonsleder) sammen med Doug Scott
* 1978 Britisk K2-ekspedisjon til West Face K2.
* 1981 Kongur Tagh (7719 m) (førstebestigning)
* 1982 Britisk Everest-ekspedisjon, North East Ridge 
* 1983 Shivling, Gangotri (6501 m) (førstebestigning)
* 1983 Vinson Massif (4897 m) (første britiske bestigning – alene)
* 1985 Mount Everest (8850 m) som medlem av norsk Everest-ekspedisjon

## Bibliografi
* *I Chose to Climb* (Gollancz) 1966
* *Annapurna South Face* (Cassell) 1970 (tilegnet minnet om Ian Clough, som mistet livet etter bestigningen)
* *The Next Horizon* (Gollancz) 1972
* *Everest South West Face* (Hodder and Stoughton) 1973
* *Changabang* (Heinemann) 1974
* *Everest the Hard Way* (Hodder and Stoughton) 1976
* *Quest for Adventure* (Hodder and Stoughton) 1981
* *Kongur: China's Elusive Summit* (Hodder and Stoughton) 1982
* *Everest: The Unclimbed Ridge* (with Dr Charles Clarke) (Hodder and Stoughton) 1983
* *The Everest Years* (Hodder and Stoughton) 1986
* *Mountaineer – Thirty Years of Climbing on the World's Great Peaks* (Hodder and Stoughton) 2007 

* *The Climbers* (BBC Books og Hodder and Stoughton) 1992 
* *Sea, Ice and Rock* (med Robin Knox-Johnston som medforfatter) (Hodder and Stoughton) 1992
* *Great Climbs* (redaktør, sammen med Audrey Salkeld) (Reed Illustrated Books) 1994
* *Tibet's Secret Mountain, the Triumph of Sepu Kangri* (med Dr Charles Clarke som medforfatter) (Weidenfeld & Nicolson) 1999
* *Boundless Horizons* (Weidenfeld & Nicolson) 2000
* *Chris Bonington's Everest* (Weidenfeld & Nicolson) 2002

## Referanser


## Eksterne lenker
* Chris Bonington Hjemmeside
* Mount Everest The British Story – Bonington's Expeditions
Snøggveien (Oslo)

:::*Se [[Snøggveien|pekerside]] for flere forekomster av Snøggveien.*

**Snøggveien** (1-17, 2A-12) er en vei som ligger på Prinsdal i bydel Søndre Nordstrand i Oslo. Det er en bratt liten avstikker fra Nedre Prinsdals vei. Snøggveien betyr egentlig snarveien, og forbinder Nedre Prinsdalsvei med Sponstuveien, med kort vei videre til Kongeveien. Mesteparten av bebyggelsen ligger i den flatere søndre forgreiningen som er en blindvei. Den østre forgreiningen har blitt kalt Englibakken av beboere, og gangveien fra enden av den søndre forgreiningen og til Sponstuveien har blitt kalt Himmelstigen.

## Referanser


## Litteratur
*
Barnehjemmet Akanisoa (et godt hjem)

**Barnehjemmet Akanisoa (et godt hjem)** er et barnehjem i Antsirabe på Madagaskar som ble etablert på 1980-tallet av norske misjonærer fra Det Norske Misjonsselskap (NMS). 

På slutten av 1980-tallet vokste visjonen om barnehjem i Antsirabe frem. De første barna kom til barnehjemmet i mars 1988 i regi av NMS' utsendte misjonærer. Barnehjemsbarna var foreldreløse barn og andre fattige barn som ikke hadde familie å bo hos. Per 2002 bodde det 25 barn på barnehjemmet. Per 10. mars 2008 var det 18 barn på barnehjemmet, med et aldersmessig spenn fra 4 år og opp til 18 år. Barna fikk hver sin konto for å ha startkapital når de var fylt 19 år og i henhold til barnehjemmets statutter skulle flytte ut av institusjonen. 

Barnehjemmet ble senere overført på gassiske hender, med hovedkirken i Antsirabe som ansvarlig for driften. Det Norske Misjonsselskap bevilget per 2008 fremdeles penger til formålet. Per 2019 mottok barnehjemmet også økonomisk støtte fra menigheten i Østre Halsen kirke i Larvik. Fra 1995 har SOS-barnebyer også støttet barnehjemmet.

## Referanser
NM i ishockey 1986

**[[Norgesmesterskapet i ishockey for menn|NM i ishockey]] 1986** var det 47. norgesmesterskapet i ishockey. 

 vant sitt andre norgesmesterskap etter å ha vunnet finalen 3&ndash;0 i kamper mot .

## [[1. divisjon ishockey for menn 1985/86|1. divisjon 1985-86]]

## Sluttspill

; 1. semifinale:
* Stjernen–Storhamar 5-3
* Sparta-Frisk 3-8

; 2. semifinale:
* Sparta–Frisk 4-3
* Storhamar-Stjernen 2-8

;3. semifinale:
* Frisk–Sparta 4-3

; Finale
* Stjernen-Frisk 4-3, 3-1, 4-3

## Kilder
* Jan Hedenstad, Arvid Eriksen (red.) *Sportsboken 1986/87*, s. 245. Hjemmets bokforlag. ISBN 82-590-0320-1.
Det Østasiatiske Kompagni

**Det Østasiatiske Kompagni**, **ØK** eller **EAC, East Asiatic Company**,  ble stiftet i 1897 av H. N. Andersen.

I løpet av de neste 80 årene etablerte de sjøtransport over hele verden. I 1965 kjøpte de Plumrose, som i dag er fundamentet for ØKs søramerikanske aktiviteter. På 1970-tallet var ØK Skandinavias største selskap målt i omsetning, men stor gjeld førte til store tap på 1980-tallet, og mange forretningsområder måtte selges unna.

I 2005 ble den største forretningsenheten, EAC Nutrition, solgt til hollandske Royal Numico NV.

I dag fokuserer ØK på 3 hovedområder, primært i Asia og Sør-Amerika: EAC Foods, EAC Industrial Ingredients og EAC Moving and Relocation Services.

Selskapet er notert på Københavns Fondsbørs.

Blant skipene i rederiets eie var det danske hospitalskipet M/S Jutlandia.

## Administrerende direktører
* 1956-1980 Mogens Pagh
* 1980-1992 Henning H. Sparsø 
* 1992-1992 Carsten Dencker Nielsen
* 1992-1999 Michael Fiorini
* 1999-2005 Mark A. Wilson
* 2005-     Niels Henrik Jensen

## Eksterne lenker
* Det Østasiatiske Kompagnis hjemmeside
NM i ishockey 1987

**[[Norgesmesterskapet i ishockey for menn|NM i ishockey]] 1987** var det 48. norgesmesterskapet i ishockey. 

 vant sitt 14. norgesmesterskap etter å ha vunnet finalen 3&ndash;1 i kamper mot .

## [[1. divisjon ishockey for menn 1986/87|1. divisjon 1986/87]]

## Sluttspill

; 1. semifinale:
* Stjernen–Sparta 6-4 (tilskuere: 3498)
* Vålerengen-Frisk 4-3 (sd)

; 2. semifinale:
* Frisk-Vålerengen 3-4 (sd)
* Sparta-Stjernen 5-6

; Finale
* Stjernen-Vålerengen 2-4, 5-8, 3-2, 2-5 (1-3 i kamper)

## Kilder
* Jan Hedenstad, Arvid Eriksen (red.) *Sportsboken 1987/88*, s. 252. VG. ISBN 82-90773-00-5.